К Ю С Т Е Н Д И Л С К И     О К Р Ъ Ж Е Н     С Ъ Д

ДЛЪЖНОСТНА     ХАРАКТЕРИСТИКА

длъжност "ЧИСТАЧ" 
ОБЩА  АДМИНИСТРАЦИЯ

ТЕХНИЧЕСКИ ДЛЪЖНОСТИ

КОД ПО НКПД 9112 0004

I. Описание на длъжността.

Да почиства, дезинфекцира, подрежда и хигиенизира стаите, офисите, канцелариите, салоните, санитарните помещения, коридорите и други съдебни помещения; Да поддържа „английския двор“ и площите около съдебната палата в добро състояние.

Носи, донася и пренася кореспонденция, писма, малки пратки, печатни материали и съобщения по нареждане на съответния функционален ръководител, на административния ръководител, съдебния администратор и главния счетоводител.

II. Основни задължения. 

1. Да почиства и дезинфекцира съдебни зали, стаи, канцеларии, санитарни помещения, коридори, складови площи и други съдебни помещения.

2. Да почиства праха по мебели, щори, бюра, банки, маси, столове, растения и офис-техника /телефони, компютри, факсове, копирни машини и др./.

3. Периодично да измива, почиства и забърсва врати и прозорци.

4. Да проветрява работните помещения.

5. Да изхвърля отпадъците на определените за целта места.

6. През цялата година да се грижи за поддръжката на „английския двор“ в съдебната палата като при необходимост засажда, изкоренява и полива цветята, храстите и дърветата в него.

7. Периодично през годината, при необходимост, да почиства основно площите около съдебната палата като изкоренява поникналите плевели.

8. Да следи за състоянието на работните помещения след напускане на магистратите и съдебните  служители /изключва компютри, UPS/.

9. Ежемесечно да прави заявка до управителя съдебни сгради за закупуване на миещи препарати и санитарно-хигиенни материали.

10. Да поставя пердета и декоративна украса, полива цветята и следи за наличието /оставянето/ на нерегистрирани предмети.

11. Да подготвя, организира и осъществява пренасянето на постъпващата и изходяща документация /писма, пратки, кореспонденция и др./ от и до Окръжен съд – Кюстендил.
12. При необходимост да отнася и донася други материали, по нареждане на прекия ръководител и съдебния администратор. 

13. При нужда да носи делата от Служба „Съдебно деловодство” на Административния ръководител и на останалите магистрати.

14.
 При отсъствие на чистач да го замества в изпълнение на служебните му задължения.

15. Заедно с останалите съдебни служители да взема участие при координиране на съдебната работа, свързана с изпълняваните функции и задължения.

16. Да участва при обучението на нови съдебни служители, да ги въвежда в работата, да разяснява и отговаря на техни въпроси, свързани с изпълнение на служебните им задължения.

17. При изпълнение на възложените задачи, да не допуска закъснения,  забавяне или други отклонения.

18. При повреждане, загубване или изчезване на документи и стоково-материални ценности незабавно да уведомява съдебния администратор.

19. Да осъществява връзки с всички служби на администрацията на съда.

20. Да спазва правилата за аварийна и противопожарна безопасност, санитарно-хигиенните норми и правила, инструкции по здравословни и безопасни условия на труд.

21. Да спазва принципите и нормите на Етичния кодекс на съдебните служители.

22. Да изпълнява и други задължения, свързани с документооборота и определени със заповед на административния ръководител на съда или с разпореждане на съдебния администратор.

III. Подчиненост, връзки и взаимодействия.

1. Подчиненост – административен ръководител на съда, съдебен администратор и главен счетоводител.

2. Взаимодействие с други длъжности в Окръжен съд – Кюстендил – с всички съдии и съдебни служители.

3. Взаимодействие с други организации – има вътрешни и външни професионални контакти с органи и организации, в кръга на изпълняваните функционални задължения.

4. Получаване на задачите – от административния ръководител, съдебния администратор, главния счетоводител и съдиите.

5. Отчитане на извършеното – съобразно Правилника за администрацията в съдилищата и всички други нормативни актове, имащи пряко отношение към извършваната от служителя работа.

IV. Отговорности на длъжността.

1. Носи отговорност за точното, срочно и качествено изпълнение на утвърдените с настоящата длъжностна характеристика задължения.

2. Носи отговорност за съхраняване на информацията.

3. Носи отговорност за опазване на получената и пренасяна документация.

4. Носи отговорност за спазване на трудовата и технологична дисциплина.

5. Носи отговорност за зачисления му инвентар и опазване на съдебното имущество.

6. Носи отговорност за намиращия се в стаите инвентар.

7. Носи отговорност за административни пропуски и нарушения, създаващи предпоставки за корупция, измами и нередности.

8. Носи отговорност по опазване на служебната тайна и поверителната информация.

9. При изпълнение на своите задължения служителят е длъжен да не разпространява информация от личен характер, която би могла да накърни личното достойнство на ръководител, съдия или служител от съда.

V. Задължение за докладване на административни слабости, пропуски и нарушения, които създават предпоставки за корупция, измами или нередности.

Служителят се задължава да докладва винаги, когато констатира случай на корупция или при съмнение за това, или когато констатира, че са налице предпоставки, създаващи условия за корупция. Докладва се незабавно на по-горестоящия служител или на председателя на съда.

 VI. Условия на труд и производствена среда.

1. Специфични условия на труд – няма.

2. Режим на труд и почивка – при осемчасов работен ден и 40-часова работна седмица, съгласно Заповед №  РД-13-355/22.06.2020 г. на Адм.ръководител на ОС-Кюстендил. 

3. Работно и униформено облекло – съдебният служител е длъжен да изпълнява задълженията си в подходящо за целта облекло и да носи табелка /бадж/ с името и длъжността си.

4. Битови придобивки и привилегии:

- сума за облекло

- застраховка срещу злополука за сметка на бюджета на съдебната власт

- периодични медицински прегледи

- СБКО

VII. Система на работна заплата – твърдо месечно възнаграждение, с възможност за авансово заплащане, при желание на служителя, заявено до 10-то число на месеца и съгласно правилата за работна заплата в съда.

VIII. Изисквания за длъжността.

1. Общи изисквания.

- вид и равнище на образование – да има завършено основно образование 

- да е български гражданин, гражданин на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария

- да е навършил пълнолетие

- да не е поставен под запрещение

- да не е осъждан на лишаване от свобода за умишлено престъпление от общ характер

- да не е лишен по съответния ред от правото да заема определена длъжност

- да не е в йерархическа връзка на ръководство и контрол със съпруг или съпруга, с лице, с което е във фактическо съжителство, с роднина по права линия без ограничения, по съребрена линия до четвърта степен включително или по сватовство до четвърта степен включително

- да не е едноличен търговец, неограничено отговорен съдружник в търговско дружество, управител, търговски пълномощник, търговски представител, прокурист, търговски посредник, ликвидатор или синдик, член на орган на управление или контрол на търговско дружество или кооперация

- да не е съветник в общински съвет

- да не заема ръководна или контролна длъжност в политическа партия

- да не работи по трудово правоотношение при друг работодател, освен като преподавател във висше училище

- да не е адвокат, нотариус, частен съдебен изпълнител или упражняващ друга свободна професия

2. Специфични изисквания.

- отлични познания относно общата нормативна уредба на ОС-Кюстендил /Правилник за вътрешния трудов ред и всички утвърдени вътрешни правила, процедури и инструкции/

- комуникативност

- организационни умения

- отлични умения за работа в екип

3. Личностни изисквания към изпълнителя.

- задължителни – отговорност, изпълнителност, дискретност, лоялност

- инициативност и готовност за поемане на извънредна работа

- висока степен на организираност и мотивация

4. Основни нормативни актове, които трябва да познава лицето, заемащо длъжността.

- Правилника за администрацията в съдилищата

- Закон за съдебната власт

- Закон за защита на личните данни

- Закон за защита на класифицираната информация и Правилника за неговото прилагане

- Етичен кодекс на съдебните служители

- Правилник за вътрешния трудов ред в ОС-Кюстендил и всички утвърдени вътрешни правила, процедури и инструкции, част от ИСУК

- други нормативни актове, имащи пряко отношение към извършваната от служителя работа

Настоящата длъжностна характеристика може да бъде изменяна и допълвана от Адм.ръководител при промяна на изискванията и задълженията, произтичащи от нормативни или други структурни промени при организацията на работа.

IX. Организационни връзки.

Длъжността чистач е изпълнителска и е пряко подчинена на съдебния администратор и административния ръководител. Има непосредствени взаимоотношения със съдебните служители и съдиите. Има вътрешни и външни професионални контакти с органи и организации в кръга на изпълняваните функционални задължения.

